- O\u010dekujem danas jednu normalnu sjednicu. Mi smo na\u010delno pri\u010dali o na\u0161im predjsedni\u010dkim kandidatima. Uvijek su bila samo tri \u010dovjeka 'u igri', biv\u0161i predsjednik Josipovi\u0107, biv\u0161i premijer Milanovi\u0107 i biv\u0161i ministar vanjskih poslova, europarlamentarac Tonino Picula. Bilo je ideja vi\u0161e, ali s obzirom da bi predizbori bili prekratki, naprosto smo se odlu\u010dili na jedan shortcut, napravljene su ankete gdje je Milanovi\u0107 osvojio negdje oko 50%. Picula je otklonio mogu\u0107nost kandidature ve\u0107 ranije, a Milanovi\u0107 je vrlo jasno izjavio da bi bio kandidat\u00a0- rekao je Ostoji\u0107.

- On nije davao intervju ve\u0107 dvije, tri godine. On je tu bio vrlo korektan prema Bernardi\u0107u kao svojem nasljedniku - ka\u017ee Ostoji\u0107.

- O\u010dito \u0107emo to danas rije\u0161iti i podr\u017eati, ali ne bih 'coprao' - rekao je Ostoji\u0107 uo\u010di SDP-ove sjednice na kojoj \u0107e predsjedni\u0161tvo stranke podr\u017eati kandidaturu Zorana Milanovi\u0107a.

- Ne\u0107e biti disonantnih tonova. Vrlo je jasno. Mi smo kao stranka morali imati jakog kandidata. Na\u0161i su ciljevi vrlo jasni, imali smo tri sjajna kandidata. Svatko je imao preferenciju, ali nema puno stranaka tako jake kandidate. Razgovarao sam s Bernardi\u0107em oko toga, on \u0107e zasigurno danas predstaviti program, prezentirati u\u017ei tim stru\u010dnjaka koji \u0107e voditi kampanju - obja\u0161njava Ostoji\u0107.

- Milanovi\u0107 je demokratizirao stranku na dva na\u010dina, prvo 'predizbori unutar stranke', a drugi 'jedan \u010dlan jedan glas'. Bernardi\u0107 je to sve podigao na novi leve\u010d. SDP je tu bio lider demokracije - ka\u017ee Ostoji\u0107.

- Milanovi\u0107\u00a0nije kao premijer izbjegavao svoj posao. Njegova odluka je bila zadnja. Neke moje zamisli nisu pro\u0161le, ali tako je u svakom poslu. U dvije godine mandata napravio sam neke stvari koje nisu 25 godina napravili u Hrvatskoj - komentira Ostoji\u0107.

- Rije\u0161ili smo imigrantsku krizu, ukinuli smo povla\u0161tene mirovinu saborskim zastupnicima, mi smo napravili neke mjere koji su doprijenili rastu gospodarstva - ka\u017ee Ostoji\u0107 o pro\u0161lom mandatu SDP-a.

- Kolaku\u0161i\u0107 \u0107e dobiti svoj postotak, gospodin \u0160koro je ozbiljan kandidat, on je najmanje pjeva\u010d, a vi\u0161e uspje\u0161an poslovni \u010dovjek - komentirao je ostale potencijalne kandidate za predsjednika.

- Postoje neke izjave koje Milanovi\u0107u nisu trebale, premda su neke izvu\u010dene iz konteksta, ali nisu mu bile potrebne - komentirao je Milanovi\u0107eve izjave iz 2016. koje su mu mnogi zamjerali.

Ostoji\u0107 je komentirao i Milanovi\u0107evu izjavu iz 2014. ('Netko me oslovio kao predsjednika dr\u017eave, ali ja to nisam i nikada ne\u0107u biti. Iz vi\u0161e razloga, a jedan je taj \u0161to vam moram govoriti istinu. Predsjednik ne mora govoriti istinu. Ne smije lagati, ali ne mora govoriti istinu. A istina je takva da je ljudi u politici ne \u017eele \u010duti. Moj posao nije da budem popularan i voljen, nego da objasnim i da se shvati \u0161to je istina. Mi se moramo otrijezniti, ali ne od pijanstva i mamurluka, ve\u0107 od iluzije da imamo ono \u0161to nemamo').

- Mislim da bi danas tu izjavu on promijenio. Ne znam u kojem je on cilju tu i\u0161ao, ali predjednik svakako mora govoriti istinu. Premijer mora donositi te\u017ee odluke, a predsjednik je 'prosvjetitelj'. Uvjeren sam da \u0107e Milanovi\u0107 imati dobar tim\u00a0. O\u010dekujem od njega da govori istinu. Uvjeren sam da mu ove epizode s bliskim suradnicima nisu trebale - ka\u017ee Ostoji\u0107.

- \u010cetiri mandata su odli\u010dan rezultat. Tome nema dvojbe. Nastavit \u0107emo na tom tragu. \u0160to se ti\u010de suspendiranih, ljudi se mijenjaju. Svak je svjestan svojih gre\u0161aka. Svi oni su napadali stranku, sniuzili su rejting SDP-a. Ali, SDP je na dobrom putu - zaklju\u010dio je Rajko Ostoji\u0107.

\u00a0